Diari Oficial de la Generalitat Valenciana


Sumari del DOGV 6258, del 03-05-2010 (2010/4434)

RESOLUCIÓ de 13 d'abril de 2010, de la Conselleria d'Economia, Hisenda i Ocupació, per la qual s'accepta la cessió gratuïta, mitjançant mutació demanial, de part de la planta noble o planta baixa i tota la planta primera alta, amb una superfície construïda de 1.268,87 m², situada a Borriana (Castelló), entre els carrers Sant Pere Pasqual i Ausiàs March, realitzada per l'ajuntament del dit municipi a favor de la Generalitat, per a ser destinada a centre especialitzat d'atenció a majors.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4434


Data del document
:   13-04-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * transmissió de la propietat
    * cultura regional
    * propietat immobiliària

RESOLUCIÓ de 13 d'abril de 2010, de la Conselleria d'Economia, Hisenda i Ocupació, per la qual s'accepta la cessió gratuïta, mitjançant mutació demanial, de part de la planta noble o planta baixa i tota la planta primera alta, amb una superfície construïda de 1.268,87 m², situada a Borriana (Castelló), entre els carrers Sant Pere Pasqual i Ausiàs March, realitzada per l'ajuntament del dit municipi a favor de la Generalitat, per a ser destinada a centre especialitzat d'atenció a majors. [2010/4434]  
L'Ajuntament de Borriana, en sessió plenària realitzada el dia 4 de març de 2010, va aprovar la cessió gratuïta a la Generalitat, mitjançant mutació demanial, de part de la planta noble o planta baixa i tota la planta primera alta, amb una superfície construïda de 1.268,87 m² de l'immoble de la seua propietat, situat entre els carrers Sant Pere Pasqual i Ausiàs March de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria de Benestar Social, es van iniciar els tràmits legals oportuns per a l'acceptació de l'immoble.  
La cessió es realitza amb la finalitat de destinar l'immoble a centre especialitzat d'atenció a majors .  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Borriana de l'immoble que obeïx a la descripció següent:  
«Urbana: Número de la propietat horitzontal 3. Situada a Borriana, al carrer de Sant Pere Pasqual amb el número 4 i 6 i Ausiàs March 12. Centre especialitzat d'atenció a majors que ocupa part de la planta noble o planta baixa i tota la planta primera alta. Amb una superfície construïda de 1.268,87 m². Quota: vint-i-cinc enters, noranta-vuit centèsimes per cent».  
Confronta: davant, carrer Ausiàs March; dreta, finca número 2, part del centre cultural, en planta baixa i carrer Sant Pasqual en planta primera; esquerra, zona d'espera i rampa d'accés al soterrani i Centre Municipal de Cultura La Mercè, i fons, jardí arqueològic que pertany al Centre Municipal La Mercè esmentat.  
Consta inscrita en el Registre de la Propietat de Nules 1, al tom 1884, llibre 882, foli 159, finca 58907, inscripció 1ª.  
Referència cadastral: part de la referència 4853678EC7741D2725HR.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Borriana, s'efectua amb la condició de destinar els immobles a centre especialitzat d'atenció a majors, i amb subjecció al que disposa l'article 37 de la Llei 14/2003, de Patrimoni de la Generalitat.   
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici social assistencial i adscrit a la Conselleria de Benestar Social, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 13 d'abril de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa.